Tegelikku tööd alustas kaitsepolitsei 1. mail 1920. a, mil Tallinnas avati Kaitsepolitsei Peavalitsuse kantselei. Kaitsepolitsei esimeseks ülemaks määrati kapten Helmut Veem, kes varem oli töötanud Kindralstaabi Valitsuses. Sama aasta suvel jõuti ka maakonnakeskustes paiknevate kaitsepolitsei jaoskondade avamiseni. Kuna meeskonna komplekteerimisega tuli alustada peaaegu nullist, moodustasid isikkoosseisu valdavas enamikus sõjaväelased.